
MALTRATO DI BABY NA CRECHE PASA DUSHI PASA 
PRET A CONDUCI NA DETENCION DOS LEIDSTER 
INCLUYENDO E DONO NEIFY KOCK 


Diamars mainta a cuminza circula riba red 
social algun video unda por mira muchanan 
ta wordo maltrata. Un di e videonan tabata 
mustra un mucha cera den un kamber y e pober 
mucha tabata na grito di spanto, pasobra nan 
tine cera. Esey ta un abuso total di mucha cu 
a sosede na e creche di Sra. Neify Kock, cual 
algun tempo pasa caba a haye den problema. 


E videonan tabata mustra con nan ta spart 
awa riba muchanan indefenso na manera 
inapropia. Un serie di maltrato. Solo di 
pueblo a compronde cu e caso aki ta conoci 
pa husticia desde dos siman pasa y a detene 


e doño di creche hunto cu un otro leidster. 
Ayera a prolonga detencion di Sra Kock cu 30 
dia mas pa investigacion sigui. 


E videonan a causa iritacion den comunidad y 
pueblo a reaccion hopi raso na e videonan aki. 
No ta posibel pa ainda den 2024 un creche, un 
scol di mucha, ta trata e muchanan di e forma 
aki. Nan ta haya un maltrato formalmente, 
sin cu nan por papia of conta ningun hende. 
Gobierno di su banda a bini cu ley di creche 
pa netamente pone mas control na creche, 
pone mas control riba leidsternan y pa hisa e 
nivel. E ehecucion di ley a cuminza awor y 


E CAPITULO NOBO 
DEN EXPLORACION 
DI GAS NA ARUBA, TA 
PERMITI NOS SONA 


UN POCO 


Cuminsando cu 4 florin, bo por gana e suma saan aki 


Ail. 
or 100.0002: 
O 


Obtenibel na cualkier rebendedo di Lotto. 


pues controlnan rutinario lo cuminza sosodel 
na crechenan. 


O 

sorteo ta awe nochi 7:45 ry 

CAMBIO DEN PRIJS DI PRODUCTONAN 
PETROLERO 12 JUNI 2024 


Minister di Asuntonan Economico, Comunicacion y Desaroyo Sostenibel ta 
257.6 A 


anuncia e prijsnan nobo di benta di combustibel entrante 12 juni 2024: 


Gasoline unleaded-premium : 257,6 cen p/Itr. (- 11,4 cen) 217.7 44 198.7 
Diesel LS : 217,7 cen p/Itr. (- 10,5 cen) 
Kerosin : 198,7 cen p/Itr. (- 12,9 cen) 41.4 ctltr 


-10.5 ct/ltr 


-12.9 ct/ltr 


E prijsnan ta inclui BBO/BAZV/BAVP 


Diesel ULS 


Prome Minister Evelyn Wever-Croes: 


Kerosine 


Den e publicacion ‘STATE OF THE ECONOMY 2023’ 
BANCO CENTRAL DI ARUBA TA DUNA CONCLUSIONNAN 


Gabinete Wever-Croes, 
desde inicio di su 
gobernacion na aña 2017, a 
bin ta hibando un maneho 
financiero responsabel pa 
asina sanea e situacion 
financiero cu Gobierno 
a hereda di e gobierno 
anterior. Sinembargo, 
e crisis mundial di e 
pandemia na aña 2020, 
a ocaciona mas daño 
financiero na nos pais. 
Gobierno aki no a para man 
cruza y cu detrminacion a 
traha pa trece bek finansas 
di Aruba riba e rumbo di 
progreso. Y awo Aruba 


SUMAMENTE POSITIVO PA ARUBA 


Aruba ta den desaroyo! 


ta mirando resultado di 
e bon maneho financiero 
di Gabinete Wever- 
Croes. Y tambe, esaki 
a wordo comproba pa 
varios instituto financiero 
internacional y recien 
tambe pa Banco Central di 
Aruba. Aruba a ricibi bon 
noticia tras di otro riba su 
maneho financiero. Aruba 
ta den desaroyo. 


Recientemente, señor Paul 
Hilbers, Director di Fondo 
Monetario Internacional 
(IMF), a elogia Gobierno 
di Aruba pa e maneho 


financiero di pais Aruba, 
indicando cu e economia 
ta draai bon y e finansas 
tambe ta bay bon y a 
declara cu Aruba tin 
un desaroyo financiero 
positivo. 


Na luna di maart recien, e 
compania di rating Fitch 
Ratings a revisa nan mira 
riba Aruba, di stabiel 
pa positivo. Esaki ta un 
'upgrade' cu sigur ta refleha 
e bon direccion di Aruba 
su economia y finansa 
publico. Fitch den su 
rapport cu ta obtenibel riba 
nan website, ta reconoce e 
trabounan y maneho serio 
y responsabel cu Gobierno 
di Aruba ta haci pa recobra 
tanto e credibilidad como 
e base fuerte financiero 
cu a tambalea durante e 
añanan di pandemia. 


Tambe, den luna di mei, 
Aruba a ricibi e bon noticia 
di e instituto Economisch 
Bureau Amsterdam 
(EBA) cu a evalua e 


leynan y protocolnan di 
supervision financiero 
di Aruba Corsou y Sint 
Maarten. E evaluacion 
a sali relativamente na 
fabor y positivo pa Aruba 
y tur ciudadano por lesa 
e rapport riba e pagina 
online di EBA, https:// 
www.economisch-bureau. 
nl 


Y den e prome siman di e 
luna aki, Banco Central di 
Aruba a publica e ‘STATE 
OF THE ECONOMY 2023. 
Den e publicacion aki 
Banco Central ta evalua e 
desaroyonan di pais Aruba 
durante aña 2023 y a duna 
conclusionnan sumamente 
positivo pa Aruba. Entre 
otro, Banco Central ta 
incica cu den aña 2023 
Aruba su economia a crece 
cu 5.2% mas cu aña 2022 y 
inflacion na Aruba a baha 
di 5.6% den 2022 pa 3.4% 
den 2023. 


“Esakinan ta bon 
noticianan pa Aruba. 10 


aña pasa Aruba tabata 
pasando den e peor 
momentonan financiero, 
cu a conduci na e KB riba 
ex premier Mike Eman. 
Awo, 10 aña despues, 
Banco Central a publica un 
rapport cu hopi elogio pa 
Aruba su maneho. 


Ainda nos no ta unda 
nos mester ta despues 
di e maneho financiero 
devastador di e gobierno 
anterior di otro asignatura 
y e pandemia devastador 
cu tawata un di e retonan 
mas grandi. Pero nos 
Gobierno ta logrando un 
progreso pa Aruba. Locual 
cu nos Gobierno, Gabinete 
Wever-Croes ta haciendo 
ta muestra cu nos tin 
e curashi pa haci loke 
mester pa crea confiansa 
y stabilidad pa asina por 
crea oportunidadnan di 
progreso y prosperidad pa 
tur ciudadano di nos pais. 


Aruba ta den desaroyo”, 
Prome Minister a enfatisa. 

A.T.A.: ARUBA CONVENTION BUREAU TA GANA “BEST CVB/ 
DMO INTERNATIONAL’ NA SMART STARS AWARDS 2024 


ar 


Aruba Convention Bureau 
(ACB), bou di encargo di 
Aruba Tourism Authority 
(A.T.A.) orguyosamente ta 
logra premiacion di ‘Best 


CVB/DMO International, 
esta Best Convention 
& Visitors Bureau y 
Destination Management 
Organization na Smart 
Stars Awards 2024, 


organiza pa Smart Meetings 
Magazine. E reconocemento 
prestigioso aki ta subraya e 
compromiso constante di 
Aruba Convention Bureau 
(ACB) pa promove Aruba 
como un destinacion 


atractivo pa reunion, biahe 


incentivo, conferencia, y 
exibicion (MICE). 

Smart Meetings, un 
publicador lider di œ 


industria di reunion, y 


gA CONVENTION yp, 
was BEEN AWARDED 


e boz di inspiracion pa 
profesionalnan den œ 
industria, anualmente 
ta invita socionan den e 
industria panomina y cumpli 
cu voto riba experiencia 
propio cu un Convention 
Bureau. Ta un honor di por 
anuncia 
ACB ta wordo selecciona 


oficialmente cu 


como e ganador absoluto di 
“Smart Stars Awards 2024’. 
Un resultado cu sigur a trece 
cune un gran orguyo pa e 
ekipo di ACB. 


E reconocemento aki ta un 
testimonio di e dedicacion, 
pasion, y trabou duru 
estableci pa e team di 
ACB. E ta trece un gran 
satisfaccion pa mira cu e 
esfuerso pa promove Aruba, 
y e compromiso pa sigui 
mehora continuamente, 


ta wordo reconoci 
internacionalmente. 
Un logro cu ta refleha e 
espirito di e ekipo di ACB 
pa continua na expande e 
conocemento, comparti, y 


celebra tur logro. 


Banda di e premiacion aki, 
Aruba ta logra conkista dos 
otro premio prestigioso di 
Smart Meetings: 

- Aruba Marriott 
Resort & Stellaris Casino a 
wordo nombra como e "Best 
Beach Hotel." 

- Hilton Aruba 
Caribbean Resort & Casino 
a wordo premia como "Best 
Incentive Hotel." 


ATA. ta 
orguyoso di su ekipo di 
ACB, y ta felicita Aruba 
Marriott Resort & Stellaris 
Casino y Hilton Aruba 
Caribbean Resort & Casino 
cu e premiacion. E logronan 
aki ta continua na posiciona 


sumamente 


Aruba como un destinacion 
atractivo pa biahe personal, 
como pa negoshi. 


Tocante Aruba Convention 
Bureau 
Aruba Convention Bureau 


(ACB) como parti di A.T.A. 
ta dedica na 
Aruba como un destinacion 


promove 


atractivo pa organisa 
reunion, biahe incentivo, 
conferencia, y  exibicion 


(MICE) na companianan 
internacional. Pa medio 
di socionan strategico y 
servicio di calidad mundial, 
ACB tin como meta pa atrae 
y sostene eventonan cu ta 
contribui na crecemento 
y desaroyo economico pa 
Aruba. 

Tocante Aruba Tourism 
Authority (A.T.A.) 

Desde 1 di januari 2011, 
Aruba Tourism Authority ta 
opera como un entidad ‘Sui 
Generis. Un organizacion 
independiente den e esfera 
publico. Aruba Tourism 
Authority ta fungi como 


‘Destination Marketing and 
Management Organization 
(DMMO)’ y ta responsabel 
pa uni 


interes turistico 


entre socionan local e 
internacional. A.T.A. ta pone 
hopi enfasis riba e modelo di 
“High Value-Low Impact” cu 
ta para pa un balanse entre 
aumenta e balor economico 
di e bishitante, posiciona 
Aruba como un pais desea y 
sostenibel, y posiciona Aruba 
como lider di desaroyo como 
un destinacion. Cu meta pa 
sigui mantene esfuerzonan 
den linea segun e balanse 
menciona, y logra aumenta 
entrada pa medio di calidad 
di turismo en bes di e 
volumen cu nos destinacion 
ta ricibi. Capacidad di carga 
ta sigui ricibi atencion di 
parti di A.T.A. 


INFINITY A BAY PEGA CONTRA PALO DI KWIHI, DEN 
ORANAN DI MARDUGA 


Lloyd G. Smith Blvd - 
Diamars den oranan 
marduga pa ta mas exacto 
algo pasa di 3'or y mey, 
informacion a drenta di 
un accidente serio unda 
antes tawata Kong Hing 
Supermarket. 

Na yegada di polis y 
ambulance nan ta mira cu 
ta trata di un auto Infinity, 
cu pa un of otro motibo a 


kita y bay dal contra un 
palo di kwihi. 


Un impacto hopi fuerte, cu 
si no ta pa e motor grandi 
di e auto e resultado final 
por tawata otro. 

Brandweer a wordo pidi 
pa yuda, debi cu e porta 
di auto a pega y esnan 
presente no por a logra 
habri esaki.Na yegada di 


bomberonan, den algun 
minuut a habri e porta pa 
asina Paramediconan por 
a tuma e chauffeur over, cu 
a haya golpi di e airbag cu 
a bula sali y tambe golpi na 
rudia tambe. 

Na e sitio por scucha algun 
hende papia cu e auto ey 
un rato prome lo tawata na 
un club nocturno na Plam 
Beach. 

Dialuna ultimo Minister 
di Asuntonan Economico, 
Comunicacion y Desaroyo 
Sostenibel, sr. Geoffrey 
Wever, a ricibi e rapport 
“Verantwoord en 
duurzaam ondernemen 
op Aruba” di Sociaal- 
Economische Raad (SER) 


SER a enfoca riba 
e importancia pa 
stimula empresariado 
responsabel y duradero 
na Aruba mirando e rol 
fundamental cu esaki 
ta trece pa sigui crece y 
diversifica economia di 
Aruba. Den 2023 un total 
di 1539 compania nobo a 
registra, un aumento di 


Presentation di SER: 
MINISTER GEOFFREY WEVER A RICIBI RAPPORT DI 
“EMPRESARIADO RESPONSABEL Y air NA ARUBA” 


12.8% compara cu 2022. 
(1364) Esaki ta duna un 
indicacion cu e clima 
empresarial na Aruba ta 
uno positivo. 


E retonan cu SER a 
identificataecentralisacion 
di informacion y haci 
esaki mas accesibel pa 
empresarionan. Fortifica 
aun mas e posiblidad di 
ricibi financiamento como 
tambe un mecanismo 
financiero alternativo 
manera “Venture capital”, 
"Business angels” y 
“crowdfunding? pa start 
ups. 


Minister Geoffrey Wever 


ta gradici SER pa e 
conseho “Verantwoord en 
duurzaam ondernemen 


op Aruba”, un conseho cu 
Minister Wever lo uza pa 
amplia y mehora e maneho 


cu lo contribui pa sigui 
traha riba mehoracion di 
e clima empresarial na 
Aruba. 


"Importante ta pa nos 


como gobierno no laga e 
consehonan importante 
manera esunnan di SER 
den lachi pero uza nan 
pa traha maneho", segun 
Minister Wever. 


DEPARTAMENTO DI MUCHA Y HOBEN TA ACCENTUA CU E TRAYECTO DI 
LEY DI CENTRO DI CUIDO DI MUCHA TA DATA FOR DI 1992 


MIRAVE CGTORITATUAN DSVERORDENING 
KINDERORVWANGIABIZO17NOFS8) | 


Departamento di Mucha y Hoben 
(DMH) ta e instancia gubermental 
asigna pa carga, ehecuta y 
supervisa e ley di Centro di Cuido 
di Mucha na Aruba. Despues di 
mas di 30 aña, cu a presenta pa 
prome biaha e Ley di Centro di 
Cuido di Mucha na Parlamento di 
Aruba, e ley ta drenta na vigor, dia 
15 di augustus 2023. E ley aki a 
conoce alrededor di 16 adaptacion 
den transcurso di tur e añanan, 
pasando den hopi aña di discusion, 
colaboracion, planificacion, 
estudio y input di e veld mes den e 


periodo di 2015-2017. Finalmente 
dia 15 di juni 2017, a bolbe presenta 
e ley adapta na Parlamento y a 
haya aprobacion un biaha mas. Na 
e momento ey e meta tabata ta, pa e 
ley drenta na vigor dia 1 di juli 2018. 
Sinembargo e ehecucion no tabata 
uno asina facil pa implementa 
y a pesar di tur e preparacion-, 
discusion, documentonan traha, 
e ley a encontra su retonan pa 
realmente drenta na vigor. 

Punto di Salida 

Na 2001 Aruba, como pais, tambe 
a firma e Tratado aki, haciendo 
asina e compromiso pa proteha di 
un forma mas completo posibel, 
e desaroyo di e mucha den su 
personalidad, talento, capacidad 
emocional, mental y fisico. P’esey 
e punto di salida di e ley di centro 
di cuido di mucha ta basa riba 
e Tratadonan Internacional di 
Derecho di Mucha, specificamente 
e articulonan 3, 6 y 12 y 
siguientemente Aruba a percura pa 


e tin su mesun normanan y a traha 
e Ordenansa Nacional Centro di 
Cuido di Mucha (AB 2017 no.38). 
Den Ordenansa Nacional di Centro 
di Cuido di Mucha tin 4 decreto 
nacional (Lbham) cu ta imperativo 
y mester ta cla, pa ehecucion di e 
ley; 

1. articulo 8 inciso 2; regla 
adicional di registro di centro di 
cuido di mucha; 

2; articulo 21, inciso 2; regla 
adicional di exigencianan pa un 
procedimento di keho; 

3. articulo 23, inciso 6; 
regla adicional di contenido y 
transmision di supervision; 

4. articulo 27, inciso dos; 
regla adicional di e.o. last onder 
dwangsom y boet administrativo 
(bestuurlijke boete). 

Banda di e 4 decretonan nacional 
tambe mester tin 2 regulacion 
ministerial: manual di regulacion 
di exigencia di calidad di cuido 
di centro di cuido di mucha 


y regulacion di formulario di 
peticion pa haya permiso pa opera 
un centro di cuido di mucha. 


DMH ta sigur cu nos niun por 
imagina e sociedad Arubano 
sin cuido di mucha mas y cuido 
di mucha ta importante pa tur 
hende; mayornan, dunado di 
trabou y gobierno. Cuido di mucha 
ta promove un crecemento di 
participacion laboral y ta duna e 
mayornan tambe e oportunidad 
pa combina otro actividad social 
cu educacion. 


SLO. 


Prome Minister Evelyn Wever-Croes: 

En conexion cu e CKV dag di Maria College 


INCULCA E BALOR Y IMPORTANCIA DI ARTE DEN NOS 
HOBENNAN DI TREMPAN TA DI GRAN BENEFICIO PA 


NAN FUTURO 


aña aki ta "briya hunto" 
it ee tt na unda e klasnan 1,2, y 3 
arias e $. ta pasa nan toets pa CKV, 
eherciendo un bunita baile. 


, 


Tambe, durante e mainta 
aki e Cabesante di Maria 


College MAVO, señora 
Rosenstand a tuma 
oportunidad pa duna 


homenahe na 2 docente cu 
a cumpli 25 y 30 aña den 
servicio, gradiciendo cada 
un di nan pa nan esfuerso 
y dedicacion na futuro di 
nos hobennan, durante tur 


Prome Minister a expresa 
cu e mainta aki tabata uno 
sumamente bunita pa wak 
e talento cu cada hoben ta 
eherce. E tipo di "toets" 
aki, no solamente ta yuda 
nan pa ta mas sigur di nan 
mes, sino ta duna nan e 
forsa pa por logra tur nan 
metanan den futuro. 

Prome Minister ta felicita 
cabesante di scol, señora 
Rosenstand, tur docente 
y alumno di Maria 
College cu un tremendo 
presentacion, y ta gradici 


balor y importancia di arte 
den nos hobennan desde 
trempan, mirando cu esaki 
lo ta di gran beneficio pa 
nan den futuro. 


Prome Minister tambe 
ta gradici cada mayor cu 
tabata presente pa duna 
sosten na nan yiunan. 
"Boso apoyo incondicional 
ta di gran importancia pa 
e futuro di nos muchanan. 
Masha pabien cu e bunita 
mainta aki", 

Minister a expresa. 


Prome 


e añanan. e docentenan pa inculca e 


PRIK NA NOS LOCALIDAD NOBO! 
LABHOH A MUDA 


— — — 
CAS DI DOKTER 
A 0 ==] 


| 


A 
PAN 
pupa 


© Piedra Plat# 72-A 
Miamars mainta, Prome A (297) 527 4916 
Minister Evelyn Wever- 
Croes tawata presente na 


Cas di Cultura na unda 


cu Maria College MAVO 
a organisa e Culturele 
Kunstzinnige Vorming 
Dag (CKV). E tema di e 


® 6:00 AM- 11:00 AM 


©) HOSPITAL | NOS SEMPER T'EY! 

Dialuna ultimo, Minister Endy 
Croes a anuncia e lansamento di 
plataforma digital Land Aruba 
Academy pa e docentenan sigui 
profesionalisa nan mes. Manera ta 
conoci aña pasa, Departamento di 
Recurso Humano (DRH) a lansa 
Land Aruba Academy, unda cu e 
empleadonan publico tin acceso 
na e pagina portal cu ta brinda 
nan e hermentnan necesario 
pa mehora nan  habilidadnan 
profesional y crecemento personal. 
Lamentablemente, e docentenan 
no tabatin acceso, door cu nan ta 
cay bou di un otro ley. Minister 
Endy Croes a indica cu el a ricibi 
varios peticion di diferente 
directiva di scol pa brinda e 
oportunidad aki na esnan cu ta 
traha den e veld di enseñansa. 


Minister Endy Croes: 


DURANTE UN CONFERENCIA DI PRENSA A LANSA LAND 
ARUBA ACADEMY PA E DOCENTENAN 


Despues di a negocia cu DRH, 
kende ta regla e parti aki pa e 
empleadonan publico a drenta den 
contacto cu Studytube di Hulanda. 
Durante e negociacionnan cu 
Studytube a logra pa firma un 
acuerdo, unda cu tur docente y e 
veld di enseñansa den su totalidad 
ta haya acceso na Land Aruba 
Academy. E plataforma digital ta 
disponibel 24/7 y ta ofrece mas 
di 700 manera pa educa entre 
otro, curso, webinar, masterclass, 
video y articulo di conocemento. 
E materialnan ta den diferente 
idioma entre otro, Hulandes, 
Ingles y Papiamento. Land Aruba 
Academy ta brinda e cursistanan e 
flexibilidad di por studia riba nan 
propio tempo, estilo yinteres pa por 
desaroya tanto den e area personal 


y profesional. Actualmente, tin un 
disponibilidad basta amplio di e 
topiconan relata na enseñansa. 
Awor cu e veld di enseñansa tambe 
ta forma parti di Land Aruba 
Academy, Studytube lo amplia 
mas topico di enseñansa. 


E implementacion aki ta ser 
sosteni door di lider di e proyecto 
di Departamento di Enseñansa 
(DEA) esta, Sra. Carol Swean, 
kende ta “digital designer” y tin un 
Master's Degree. 


Sra. Swaen lo ta e brug entre DEA 
y tur e directivanan di scol pa 
guia e proceso aki. Por ultimo, e 
mandatario di Enseñansa ta pidi 
cooperacion di tur directiva di 
scol pa dentro di poco comparti 
e nomber, fam y e-mail di nan 
empleadonan pa asina nan por 
ricibi un invitacion pa registra y 
tin acceso na nan licencia y por 
haci uzo di tur e posiblidadnan cu 
Land Aruba Academy ta brinda 
nan. 


DAMA TURISTA A CAY KIBRA ENKEL CU ELECTRIC STEP 


Diamars mainta a drenta 
informe di cu un dama lo 
a cay kibra su enkel dilanti 


La Quinta na Eagle Beach, 
mesora a dirigi tanto polis 
como ambulans na e sitio. 


abao. 


Na yegada di e patruya a 
bin compronde cu aki ta 
trata di un dama turista 
coriendo un electric step 
drentando e parkinglot 
pa Eagle Beach dilanti La 
Quinta lo a trompica dal 


Na yegada di ambulans 
a bin resulta cu ela kibra 
su enkel, nan a atende y a 
transporte pa hospital. 

Director di Compania Arubano di Petroleo Jeremy Croes; 


E CAPITULO NOBO DEN EXPLORACION DI GAS NA 
ARUBA, TA PERMITI NOS SONA UN POCO 


"Nos ta sumamente contento cu e logro aki" 


- Señor Jeremy Croes, 
director di Compania 
Arubano di Petroleo a 
expresa, despues di e 
ceremonia di firmamento, 
cu e ta sumamente 
contento cu Gobierno 
di Aruba a yega na un 
contrato entre Compania 
Arubano di Petroleo (CAP) 
cu Andicuri Oil & Gas 
Exploration VBA (AOGX), 
cu ta un subsidiario local di 
Armstrong International 
LLC (“AI”). 


Señor Croes a expresa 
cu e momento aki ta uno 
hopi special, y cu CAP 
ta hopi entusiasma pa 
cuminsa e etapa nobo aki 
cu Andicuri Oil & Gas, 
pa loke ta exploracion, 
desaroyo y produccion 
di hidrocarburos den e 
area maritimo di Aruba. 
El a splica cu e team tras 
di Armstrong ta un team 
hopi conoci pa descubri 
y explora den areanan cu 
nan ta yama "frontiers 
areas", cu ta areanan no 
mucho conoci, y esaki ta 
permiti nos soña un poco, 
y duna nos e speransa di 
por logra haya algo. 


Cu e acuerdo firma, e 


trabounan por cuminsa. 
E compania lo cuminsa 
cu e exploracion, teniendo 
na cuenta cu e medio 
ambiente, yturenormanan 
social, den colaboracion 
y bon comunicacion cu 
"stakeholders" local. Den 
e prome fase, Andicuri Oil 
& Gas lo cuminsa analisa 
mas data, cual lo por tin 
un duracion di maximo 
2 aña. Unabes e analisis 
aki ta aden, lo por sigui 
pa e siguiente fase. Cu 
resultado positivo, Aruba 
lo drenta den e siguiente 
fase cu lo por dura un 
maximo di tres aña. 


"E ta un momento hopi 
grandi, cu ta tuma hopi 
inversion. No ta asina facil 
bo ta haya un compania cu 
ta dispuesto pa bin inverti 
asina hopi di nan tempo y 
energia pa purba descubri 
gas y/of petroleo na Aruba. 


Specialmente cu ya den 
pasado e compania Repsol 
a bin explora e areanan 
maritimo di Aruba, sin 
haya nada. P'esey nos ta 
sumamente contento cu e 
logro aki", Señor Croes a 
expresa. 


y — DIRECTIE 


NATUUR 
US & MILIEU 


We zijn opzoek 
looking for! 


ondernemer voor communicatie- 
plan uitschrijven voor het project 
“bekendmaking van verbod gebruik 
van ballonen en confetti in de 
buitenlucht (art 55.a APV). 


Voor het uitvoeren van een 
communicatieplan voor het 
project bekendmaking van 
art 55.a van de Algemene 
Politie Verordening aan het 
publiek zijn we op zoek 
naar een aannemer voor 
deze project. Enkele 
onderdelen van deze 
actieplannen moet het 
volgende hebben: 
bewustwordings- 
campagne. 
gedragverandeering 
educatieve 
programma's. 
handahavings 
maatregelen. 


DEADLINE 


Voor meer informatie bel:5841199 of 

Bezoek de inlichtingenvergadering op 18 juni 2024 om 10 uur te B. v/d Veen 
Zeppenfeldstraat 7, San Nicolaas. 

Uw offerte via email sturen met KvK Aruba nummer op of voor de 
inschrijvingstermijn. De inschrijvingstermijn sluit op 10 juli 2024. 


EMAIL 


julia.emmanuelOdnm-aruba.org 

MINISTER ENDY CROES TA FELICITA E GRADUADONAN 
DI E GENERAL EDUCATION DEVELOPMENT PROGRAM 
DI INTERNATIONAL SCHOOL OF ARUBA 


Diahuebs anochi den un 


esfera festivo, a tuma 
luga entrega di diploma 
di e General Education 
Development (GED) 
program na e graduadonan 
di International School 
of Aruba. Minister Endy 
Croes tabata presente na 
e ocasion special aki. A 
inicia e ceremonia oficial 
cu e himno di Aruba 
canta pa Sra. Mirugia de 
Cuba, sigui pa discurso di 
director di International 


School of Aruba dr. Kelly 
Kramer. Minister di 
Enseñansa Endy Croes 
a duna un discurso 
felicitando e graduadonan 
y a haci entrega di diploma 
na e graduadonan. E aña 
aki GED tin un total di 29 
graduado, di cual 16 tabata 
presente pa ricibi nan 
diploma. 


E miho graduado di 
e GED program ta Sr. 
Liram Tromp y e “Impact 


Graduate? ta Sr. Vandel 
Warner. Manera ta conoci, 
mayoria estado di Merca 
y provincia di Canada ta 
ofrece programa GED, 
cual ta un alternativa pa 
e adultonan cu no por a 
finalisa scol secundario di 
e forma tradicional. Tambe 
e ta brinda oportunidad na 
hoben bou di 16 y 17 aña 
bou di cierto circunstancia. 
GED a desaroya 
originalmente na aña 1942 
como un alternativa util 
y viabel pa e militarnan 
cu a wordo manda den 
exterior pa lucha den 
guera prome cu nan a 
finalisa scol secundario. 
Desde e tempo ey, mas di 
20 miyon persona a pasa 
e test durante mas di 75 
aña di existencia di e 
programa. Desde aña 2017, 
International School of 
Aruba hunto cu Ministerio 
di Enseñansa di Aruba a 
inicia e programa GED cu 
exito, unda cu ta ofrece 
esnan cu no a termina scol 
secundario e alternativa pa 
finalis’e y haya un diploma. 


E diploma aki ta habri 
porta paestudiantenan por 
sigui cu un estudio na un 
Junior College y/of College 


na Merca of Canada pa 
sigui desaroya nan mes. E 
mandatario di Enseñansa 
ta gradici International 


School of Aruba y e team 
cu ta organisa e programa 
GED y e mayornan pa 
sostene nan yiu durante e 


GAMES * PRIZES * GOODY BAGS * PHOTO BOOTH 


Lions Clubs International 
¡io 10% FOUNDATION 
SUPPORT OUR GLOBAL CAUSES 


OOOO G 


trayecto aki Por ultimo, e 
mandatario di Enseñansa 
ta felicita tur graduado cu 
nan logro. Alabes, ta desea 
nan hopi exito den futuro. 
“Mi ta orguyoso di boso 
nan”, Minister Endy Croes 
a finalisa. 


| 


my 


Instituto Bibs Saludabel y Activo 


Sin 
8) 


SO 
Minister Endy Croes: 
DESPUES DI 12 AÑA, SELECCION MASCULINO DI 
ARUBA A HUNGA BEK NA CAS DEN CAMPEONATO DI 

FIFA WORLD CUP QUALIFIERS 


wy é 7 


Y de 2 
We oe SE ce oie ey te 


: Diasabra, 8 di juni 2024, 
campeonato di FIFA World 
Cup Qualifiers a tuma luga 
den Compleho Deportivo 
Guillermo P. Trinidad 
na Dakota. Presente den 
e ocasion aki tabata Su 
Excelencia Gobernado di 
Aruba Alfonso Boekhoudt 


hunto cu Minister di 
Enseñansa y Deporte Endy 
Croes, colega Minister 


di Ensefiansa, Ciencia, 
Culturay DeportediCorsou 
Sithree van  Heydoorn, 
Minister Ruthmilda 
Larmonie di Corsou, Vice 
Prome Minister di Aruba 
Ursell Arends, Minister 
di Finansas y Cultura 
Xiomara Maduro, Minister 
di Turismo y Salubridad 
Dangui Oduber, Minister 
di Husticia y Asuntonan 
Social Rocco Tjon, 
Parlamentario Alvin 
Molina y Marco Berlis, 


director di Arubaanse 
Voetbal Bond (AVB) y 
demas invitadonan special. 
Tabatin un gran fanaticada 
den Compleho Deportivo 
Guillermo P. Trinidad. 
Alrededor di 3 mil hende 
a bin pa presencia e wega 
clasificatorio entre Aruba 
y Corsou. 


Despues di diesdos (12) 
aña, Seleccion Masculino 
di Aruba a hunga bek na 
cas. Manera ta conoci, 
Aruba no tabatin un 
stadion cualifica pa 
FIFA y CONCACAF. Pa 
e motibo aki, a renoba e 
stadion completamente pa 
cumpli cu e standardnan 
internacional. Despues 
di e wega di diasabra, e 
avancenan den stadion ta 
continua. Finalmente, e 
mandatario di Enseñansa 
y Deporte a indica cu 


e tabata un tremendo 
hugada, unda Seleccion di 
Aruba a entrega cuerpo y 
alma riba veld. 


Den e di dos tempo, 
yegando final di e partido, 
Seleccion di Corsou a logra 
score Aruba 2-0. Minister 
Endy Croes ta felicita nos 
Seleccion Nacional cu a 
haci un gran trabou riba 
veld. Alabes, ta felicita 
Seleccion di Corsou cu a 
hiba e victoria. Minister 
Endy Croes ta indica cu e 
echo cu Seleccion di Aruba 
por a hunga bek na cas 
den un wega clasificatorio 
despues di tanto aña, ta un 
logro grandi pa Aruba y ta 
gradici Gabinete Wever- 
Croes II, Fundacion Lotto 
pa Deporte (FLpD) y tur cu 
a haci esaki posibel. Pabien 
Aruba cu e gran logro aki. 

iglesianan Cristian di Aruba 


Parlamento Mester 
Scucha Pueblo 


E discusion relaciona cu 
matrimonio di mesun sexo 
a conoce un punto culmi- 
nante luna pasa aki na Aru- 
ba ora Parlamento a keda 
sin aproba e proposicion di 
ley. Iglesianan Cristian di 
Aruba ta gradici tur e Par- 
lamentarionan cu a vota pa 
mantene e definicion ac- 
taul di matrimonio den nos 
leynan. Pueblo por a tuma 
nota con den un frega di 
wowo esnan cu mester rep- 
resenta henter pueblo den 
Parlamento a defende algo 
cu mayoria di pueblo ta 
desaproba. Hasta Corte di 
Apelacion tabata mas sen- 
sitivo cu nos Parlamento 
mes pa no impone un de- 
cision riba nos pueblo sin 
tene cuenta cu e sentimento 
di pueblo. Esaki mester 
sirbi como ehempel pa nos 


Parlamentarionan. 


Ni maske cuanto hurista of 
cuanto Parlamentario ta na 
fabor di e ley aki, echo ta e 
huristanan di e corte mas 
halto pa derecho humano 
di Europa a determina cu 
no ta existi un derecho 
humano riba matrimonio 
di mesun sexo. E codigo 
civil di Aruba no ta viola e 
Tratado Europeo pa Dere- 
cho Humano den e asunto 
di matrimonio. Nos tur ta 
di acuerdo cu den casonan 
igual mester tin trato igual. 
Pero Corte Europeo pa 
Derecho Humano a deter- 
mina caba cu matrimonio 
hetero y matrimonio homo 
no ta casonan igual. 


Na juni 2024, despues di 
mas cu 20 aña cu e gay lobby 


OLIVE TREE'S 


PRE-PAID 
FUNERAL PLAN 


PAY AS YOU CAN 
Gia Ea IE 


Piedraplat @ 582 0000 
Sanicolaas @ 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department © (+297) 743 7411 
www.olivetreefuneralhome.com 


ta purba inflencia opinion 
publico, solamente tres pais 
a legalisa matrimonio di 
mesun sexo despues cu nan 
respectivo pueblo a aproba 
esaki via referendum. Den 
34 otro pais sea Parlamento 
of Corte a impone esaki sin 
tene cuenta cu opinion di 
pueblo den e asunto aki. Un 
gran mayoria di e 195 pais- 
nan na mundo ta desap- 
roba matrimonio di mesun 
sexo. Parlamento di Aruba 
no mester impone e deseo 
di un minoria riba henter 
nos pueblo mientras cu nan 
sa cu mayoria no ta aproba 


Matrimonio di Mesun Sexo 


matrimonio di mesun sexo. 


Ta un engaño cu ley di ma- 
trimonio di mesun sexo lo 
trece felicidad of igualdad 
pa e ciudadanionan aki. 
Den paisnan europeo ca- 
minda tin un tolerancia 
hopi halto pa homosexuali- 
dad problemanan mental y 
abuso di substancianan in- 
toxicante ta keda halto bou 
di e poblacion homosexual. 
Pastornan ta comprende e 
lucha cu famianan tin ora 
un miembro di famia ta 
lucha cu homosexualidad. 


Den e famia di iglesia tam- 
be tin hende cu diariamente 
ta lucha cu exito contra sen- 
timentonan no desea cu ta 
lanta den nan pasobra nan 
ta siña somete nan bida na 
Cristo tur dia di nobo. 


E echo cu Parlamento no a 
haya e 11 votonan necesario 
pa pasa e ley dia 8 di mei 
ultimo combina cu e deci- 
sion di Corte di Casacion pa 
aplasa su fecha pa duna un 
veredicto ta algo sobrehu- 
mano pa cual Dios merece 
tur honor y gratitud. 


Maravillas de la Fe 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 


na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


Comunica na 748 56 7 


© 748 56 71 

Minister Endy Croes: 


PUEBLO DI ARUBA TA CORDIALMENTE INVITA PA E CLAUSURA 
DI WEGANAN ESCOLAR 2024 DIASABRA, 15 DI JUNI 


E clausura lo inicia 6 or di 
atardi na Joe Laveist Sport 
Park na San Nicolas. 
ORANJESTAD: E gran 
evento deportivo escolar 
ta yegando na su fin. Di- 
asabra, 15 di juni, e clau- 
sura di Weganan Escolar 
2024 lo tuma luga den Joe 
Laveist Sport Park den e 
curason di San Nicolas. E 
gran clausura lo inicia 6 or 
di atardi cu show di baile di 
NTG & NLG dirigi pa Mari- 
sol Peña y lo termina cu un 
tremendo wega di futbol di 
scol preparatorio. E ano- 
chi aki, e ekiponan di scol 
preparatorio lo enfrenta 
otro pa conkista e titulo di 
campeon. Na final di ano- 
chi, lo tin entregamento di 
premio na e scolnan cu mas 
a destaca durante e dos si- 


LEY CU TA LIMITA UZO 
DI PRODUCTONAN DI 


TABACO 


PROTEHANDO 


UD 


PUBLICO 


Ta prohibi pa bende of duna 
productonan di tabaco na 
personanan bou di 21 aña 


SIE sc AO 


mannan di competencia di 
Weganan Escolar 2024. E 
aña aki 1300 alumno di 45 
scol preperatorio, basico y 
secundario cu a cualifica ta 
competitiendo contra otro 
pa conkista e titulo max- 
imo. E participantenan ta 
competiendo den diferente 
disciplina entre otro, beach 
tennis, volleyball, futbol, 
badminton, “kids athlet- 
ics”, We Baile y We Mente. 
Minister Endy Croes y IBi- 
Sa ta invita e comunidad di 
Aruba pa bin presencia e 
final di futbol di scol prepa- 
ratorio durante e gran clau- 
sura di Weganan Escolar 
2024. Alabes, ta desea nos 
mucha- y hobennan hopi 
exito durante e competenci- 
anan deportivo di Weganan 
Escolar 2024. 

islenonan na Timon cu charla 
“E CULTURA POLITICO DI SOBERANIA CARIBENSE” 


Dia 19 di juni di 7’or pa gor 
di anochi ta tuma luga e lec- 
tura ‘The Political Culture 
of Caribbean Sovereignty’, 
den Auditorio di Museo Ar- 
queologico Nacional Aruba 
— MANA. E lectura ta or- 
ganisa pa e programa di 
investigacion ‘Island(er)s at 
the Helm’. E ta pa un y tur 
cu ta interesa den e tema 
menciona ariba. 

Orador principal, Linden 
Lewis lo lidera e discusion 
riba asuntonan di sobera- 
nia y su tendencianan (neo) 
colonial den Caribe. Lewis 
ta Profesor di Sociologia 
na Bucknell University y a 
scirbi extensivamente to- 
cante asuntonan di sexo, 
rasa, trabou y globalisacion 
den Caribe. E ta e editor 
di ‘The Culture of Gender 
and Sexuality in the Carib- 
bean’, co-editor di ‘Color, 
Hair and Bone: Race in 
the Twenty-first Century’, 
y editor di ‘Caribbean Sov- 
ereignty, Development and 


Democracy in an Age of 
Globalization’. 

Dr. Lewis lo ser acompa- 
fla pa panelistanan Alissa 
Trotz y Anton Allahar. Alis- 
sa Trotz ta Profesor di Estu- 
dionan Caribense y e Direc- 
tor di Estudionan di e Ser 
Femenino y Sexo na Uni- 
versidad di Toronto. Su area 
di investigacion ta inclui 


NA MANA 


estudionan transnacional 
feminista, tradicion radical 
intelectual y violencia polit- 
ico. Den añanan recien ela 
investiga tensionan geopo- 
litico rond di extraccion di 
aceite crudo di Guyana. An- 
ton Allahar ta Profesor di 
Sociologia na Universidad 
di Ontario West. Su trabou 
di investigacion ta enfoca 
riba sociologia, educacion, 
relacionnan di rasa, iden- 
tidad Caribbense, politica 
y soberania. Su trabou mas 
recien ta investiga ideanan 
di democracia den e politica 
actual di Estados Unidos. 
Isleñonan na Timon ta un 
proyecto di 5 aña den cual 
investigador- y partnernan 
di sociedad civil ta busca pa 
compronde con residente 
di e seis isla Caribense den 
Reino Hulandes ta enfrenta 
cu y ta adapta na cambion- 
an climatologico. 
Lecturanan publico, tayer, 


les- y sesionnan na scol a 
ser organisa desde 2021 cu 
partner na entre otro Aru- 
ba, Cursow, Boneiro y St. 
Maarten. Conseho Huland- 
es di Investigacion /“Dutch 
Research Council’ ta finan- 
cia e proyecto concerni cu 
ta ser organisa pa e * Royal 
Insitute of Caribbean and 
South East Asian Studies’ 
(KITLV). KILTV ta un in- 
stituto di Academia Real di 
Ciencia/ Dutch Royal Acad- 


Public lecture: 


Island(er)s 


at the Helm 


Keynote lecture by 
dr. Linden Lewis 


Discussion with 
dr. Alissa Trotz and 
dr. Anton Allahar 


emy of Sciences’ (KNAW). 
E proyecto a ser haci posibel 
door di partner manera e 
Universidad di St. Maarten, 
e Insituto Pedagogico 
Aruba (IPA), Museo Na- 
cional Arqueologico Aruba 
MANA, TU Delft, Univer- 
sidad di Utrecht. Por fabor 
bishita e website of sigui e 
paginanan di ‘landers at 
the Helm’ riba Facebook y 
Linkedin pa keda na altura 
di mas informacion 


The Political Culture of Caribbean Sovereignty 


In this lecture, Lewis moves beyond popular notions of sovereignty to 
unmask the reality of conflict, subordination and violence embedded in the 
idea of sovereignty. Sovereignty is often weaponized in the Caribbean, 
making it a part of popular, political discourses while often unsustainable in 
practice. This has implications for how we understand the actual power of 
the postcolonial state in the global political economy. 


Linden Lewis (Bucknell University) works on topics of gender, sexuality, labor, 
globalization, politics and culture. His latest book is titled ‘Forbes Burnham: 
The Life and Times of the Comrade Leader’. 


Alissa Trotz (University of Toronto) is interested in transnational feminist 
studies, radical intellectual traditions, political violence and Caribbean 
geopolitics. In recent years, Trotz has been studying the political tensions 
surrounding the oil reserves in Guyana. 


Anton Allahar’s (University of Western Ontario) research focuses on sociology, 
education, race relations, Caribbean identity, politics and sovereignty. Most 
recently, Allahar has written on ideas of democracy in the US and ‘Trumpism’. 


Date and time: 19 June 2024, 7 to 9pm (doors open at 6.30pm) 


Location: Auditorium, National Archaeological Museum Aruba 


Schelpstraat 42, Aruba 

ORA E HOGAR NO TA (SINTI) 
SIGUR MAS! 


Un mama adulto mayor ta 
sinta trankilamente den su 
sofa, cu lomba un tiki dob- 
la, tapando asina slanan 
blauw na su brasa causa 
pa maltrato door di su yiu 
muher, su dunado di cuido. 
Un pensionado ta sinta den 
scuridad, cu hamber paso- 
bra ya ta varios siman cu a 
corta su coriente, 

pasobra e NO por paga su 
factura di coriente. 

Su sobrino, su represent- 
ante autorisa, ta pluma su 
cuenta di banco. 

Un bishitante di un cas di 
cuido ta 

ripara cu un cuadro cu un 
Machi 

tabata stima asina tanto 
como 
recuerdo di 
casa, a 
disparce di su muraya. Ora 
a puntra 

e Machi kico a pasa cu e 
cuadro?, e 

Machi a sacudi su cabes y 
cu tristesa 

den su bos a contesta:”Mi 
yiu 

homber ta exigi su parti di 
herencia 

awo cu mi ta na bida”. Mi 
tabatin 

miedo pa e no rabia si mi 
nenguele...... E a bay cue 
cuadro y 

a bendele. Mescos tambe e 
a haci cu 


su defunto 


SOLODIPUEBLO(UGMAIL.COM 


cuss ES 


un par di renchi di orea di 
balor 

emocional. 

Abuso di un grandi ta algo 
mahos, dañino y ta sosode 
mas cu nos kier pensa cu 
esnan cu ta mas vulnerabel 
den comunidad. 
Analisando e realidad di 
abuso di nos grandinan, 
abuso di adulto mayor ta un 
problema cu No ta haña e 
atencion cu e merece. 

Bo tabata sa cu maltrato/ 
abuso di adulto mayor ta 
aumenta e riesgo di mor- 
talidad cu un 40%? Segun 
diferente estudio a ser cal- 
cula cu 1 di cada 10 adulto 
mayor ta experiencia algun 
tipo di abuso y cu mayoria 
di e casonan aki ta tuma 
luga rondo y den e hogar 
mes. Desafortunadamente, 
mucho hopi caso NO ta 
wordo denuncia pa miedo, 
berguensa of pa falta di 
conocemento. 

E estadistica aki ta enfatisa 
e necesidad urgente pa ac- 
cion y intervencion. E prev- 
alencia y e impacto di 
abuso contra adulto mayor 
ta algo cu nos tur mester ta 
preocupa pe. Esaki paso- 
bra e clase di abusonan aki 
por tin consecuencianan 
tanto físicamente como 
emocionalmente, lagando 
efectonan grave y duradero 
atras den bienestar y cali- 
dad di bida di un hende. 
Consecuentemente ta 
destrui su confiansa, dis- 
minui su 

auto-estima y aumenta ais- 
lamento social di e adulto 
mayor. 

Fundacion Alzheimer Aru- 
ba ta para pa concientisa- 
cion y prevencion di Abuso 
contra Adulto Mayor. 
Comunidad ta cordial- 
mente invita pa bishita e 
dos seminario día 15 y 22 di 
Juni próximo. 

Topico: Consientisacion di 
Edadismo y Abuso di Adul- 
to Mayor den comunidad. 
Fecha: Diasabra 15 di Juni. 


1-den-10: 
Adulto: 
Mayor:ta: 
Victima-di 


Lugar: ATIA Building ; Gal- 
legostraat 6, Dakota. 
Horario: 13:00 — 17:00 
Entrada: Gratis ; Un 
donación di AWG 15:00 (pa 


cubri e gastonan ta aprecia. 
Lo tin un box disponibel. 
Pa inscribí por comunica cu 


592 8416 / 592 1430 . 
E contenido di e seminario 


di diasabra 22 di Juni, na 
Sanicolas, ta wordo anun- 
cia durante dianan nos 
dilanti den medionan di co- 
municación. 


Cu honda pena y cu tristo deber nos tin cu anuncia fayecimento di 


Sra. Sara Redriquos 


Na bida mama di nos colega Jennifer Tromp. 


Nos mas sentido pesame na nos estimada colega y henter famia. 
Cu Dios duna boso forsa y fe den momentonan asina dificil. 


Cu señora Sara descansa eternamente den 


brasa di nos bon Dios. 

HOROSCOP 


12 JUNI 2024 


Feliz y productivo diaran- 
son di tur curason. Awe 
Solo di Pueblo ta presenta 
bo horoscop pa dia 12 di 
juni 2024. 


Aries 

Si bo caracter ta pusha bo 
pa coketeo, tene cuidao. 
No gasta demasiado placa, 
limita na loke ta necesa- 
rio. Purba di berigua kico 
bo superiornan ta spera di 
bo. No retrasa bo bishita pa 
dentista. Number di suerte: 
78, 52, 2. 


Tauro 

Bo pareha no ta cumpli loke 
a papia, mester tuma un de- 
cision. Atencion riba e gas- 
tonan extraordinario. Pro- 
becha e oportunidadnan 
laboral cu ta surgi. Aparta 
di tur loke ta provoca bo 
stress. Number di suerte: 
56, 63, 5. 


Geminis 
Bo bida amoroso ta pasa 
door di un intenso momen- 
to. Bache economico su- 
pera. E malester ey den bo 
trabao lo ta algo pasahero. 
E actividad realisa den e 
dianan aki a resta bo forsa. 


Number di suerte: 74, 76, 7. 


Cancer 

No laga bo altera pa nervi- 
osismo di bo pareha. Un 
oferta tentador economico 
lo yega, analis'e bon. Den 
trabao, lo bo hayabo hinca 
den un discusion inespera. 
Flohera no ta un bon alia- 
do pa bo salud. Number di 
suerte: 42, 12, 9. 


Leo 

Un relacion di pasado lo 
purba di inteveni den esun 
actual. Abstene di tuma 
riesgo financiero. E logro- 
nan alcansa den bo trabao 
lo satisface bo hopi. E astro- 
nan lo habri cu bo, no preo- 
cupa pa bo salud. Number 
di suerte: 58, 86, 8. 


Virgo 

Compenetracion cu bo 
pareha ta total. Lubida di 
bo indecision inversor. Lo 
bo cuminsa haya bon oferta 
laboral. Bo salud ta prome, 
sintile asina. Number di 
suerte: 15, 95, 9. 


Libra 
Bo curason ta friu, pero e 
calor lo yega. Si bo tin ne- 


goshi propio, no lag'e den 
man di ningun hende. Pro- 
fesionalmente lo bo bay tin 
un dia delicado. Rebaha e 
tension di e region cervical. 
Number di suerte: 55, 83, 7. 


Scorpio 

Awo bo tin gana di pleita, 
purba evita bo pareha. Per- 
cura pa gasta poco, aunke 
nan por acusa bo di ta pi- 
chiri. Huy di e tension y 
e batayanan entre e com- 
pañeronan. Alimenta bo 
mes miho compara cu awo. 
Number di suerte: 98, 34, 
8. 


Sagitario 

Dia faboreci cu e flechanan 
di Cupido. Disfruta mas di 
bo placa den compania di 
bo seernan stima. Si bo ta 
sin trabao, awe ta un bon 
dia pa hay'e. Oxigena bo 
pulmonnan y claria bo gar- 
ganta. Number di suerte: 
16, 32, 2. 


Capricornio 
Dia di gran harmonia cu e 
famia y pareha. Un bien di 
placa y mehorando. Profe- 
sionalmente ta momento di 
logro. Vigila e djente ey cu 


tanto ta molestia bo. Num- 
ber di suerte: 22, 13, 7. 


Acuario 

Bo mester probecha bo 
atractivo pa "liga". No gasta 
bo placa gespaar. Dia algo 
druk y compleho riba tere- 
no laboral. Awe lo bo tin bo 
wowonan hopi sensibel pa 
polvo. Number di suerte: 


SOLODIPUEBL O@GMAIL. COM 
CEL.585 9500 : 


83, 72, 8. 


Piscis 

Lo bo topa cu un hende cu 
ta coincidi cu bo afectonan. 
Bo por ta feliz cu menos 
cos. Percura pa resolve bo 
problemanan laboral. Con- 
sulta e sintomanan cu bo ta 
sufri riba bo cuero. Number 
di suerte: 14, 62, 5. 

MENASA Y BRINGAMENTO NA PIA 
DI TRABAO A TERMINA CU RETIRO 
INMEDIATO DI E EMPLEADO 


NTE, 


Le baby LEA 


bini furioso awe cu cabes 
duro masha agresivo cu a 
baha su furia riba un otro 
persona. 

Mirando cu e menasa mes 


sitio. 

Na yegada di e unidad Ko, 
polis di Noord y strand a 
bin compronde cu aki ta 
trata di un empleado cu a 


Diamars mainta a drenta 
informe di un caso di brin- 
gamento na un supermer- 
cado na Montaña, mesora 
a dirigi varios patruya na e 


a tuma lugar mas tempran 
polis a bisa e victima cu e 
por pasa na oficina di re- 
cherche. 

Pa loke ta e empleado ela 


ser kita "op staande voet" y 
pa e motibo ey a keda cana 
rond den e lugar pero polis 
presente te ora cu ela bay. 


Accidente pa falta di preferencia na e crusada 
Hendrikstraat cu J.G. Emanstraat 


Diamars mainta a drenta 
informe di un accidente na 
e crusada di Hendrikstraat 
cu J.G. Emanstraat banda 
di Corte, mesora a dirigi un 
patruya na e sitio. 


Na yegada di e patruya a bin 
compronde cu aki ta trata 
di un accidente unda un 
auto di huur biniendo for di 
Hendrikstraat no a para pa 
duna preferencia na e truck 
biniendo for di pabao den 
J.G. Emanstraat y e auto di 
huur a bay dal riba e truck. 


Aunke e impacto tabata 
fuerte afortunadamente 
ningun hende a resulta her- 
ida. 

Q SoLo SALUD — 


Estudio ta adverti di e riesgo pa salud di 
substancia di e vaping 


"Ta posibel cu nos ta na e 
cumbre di un ola nobo di 
malesa cronico cu lo surgi 
dentro di 15 pa 20 aña pa 
motibo di e exposicionnan 


aki", Donal O'Shea, co- 
autor di e investigacion, a 
declara. 


Un grupo di cientifico di 

Royal College of Surgeons 
Of Ireland (RCSI) a adverti 
cu substancianan di vaping 
aromatisa por ta un riesgo 
pa salud ora keinta nan pa 
“huma nan”, segun un ar- 
ticulo publica den e revista 
Scientific Reports. 


E ekipo di investigacion di 
Departamento di Kimica 
di RCSI a uza inteligencia 
artificial pa simula e efecto 


di e calentamento di 180 
substancia kimico aroma- 


tisante di ilicito cu ta haya 
den e vapernan di nicotina 
pa pronostica e composi- 
cionnan nobo cu ta forma, 
ora nan ta wordo keinta den 
un aparato pa vaper mesora 
prome cu huma nan. 

Den analisis el a revela e 
formacion di hopi substan- 
cia kimico peligroso, in- 
cluyendo 127 clasifica como 
"toxico agudo", 153 como 
"peligroso pa salud" y 225 
como "iritante", entre cual 
ta destaca un grupo yama 
carbonilo volatil, cu ta con- 
oci como dañino pa salud. 


"Ta posibel cu nos ta na e 
cumbre di un ola nobo di 
malesa cronico cu lo surgi 
dentro di 15 of 20 aña pa 
motibo di e exposicionnan 
aki", Donal O'Shea, director 
di e departamento mencio- 
na y co-autor di e estudio, 
a declara. "Nos ta spera cu 
e investigacion aki lo yuda 
hende tuma decisionnan 
mas informa y contribui na 
e combersacion riba posibel 
riesgonan pa salud a largo 
plaso y regulacion di vap- 
ing, cu e investigacion aki 
ta sugeri cu mester ta ex- 
haustivo", el a agrega. 


Na Primavera un muhe a menasa 
di pega e auto di e homber na 
candela 


Den oranan di anochi a 
drenta informe di cu un 
muhe a menasa di kima e 
auto di e homber na Prima- 
vera, mesora a dirigi un pa- 
truya na e sitio. Na yegada 
di e patruya a bin compro- 
nde cu aki ta trata di un 
problema di pareha unda 
e muhe no a gusta locual e 
homber a haci y di rabia e 
muhe a menasa di kima e 
auto. Polis a intermedia den 
e asunto. 


